Hølera (elv)

Hølera er en elv som renner fra Hølervatnet og ned i Begna ved det lille tettstedet Hølera i Sør-Aurdal kommune.

Elven er sentral i Mikkjel Fønhus' diktning, som Kverrvilla med Kverrviljuvet fra boka Det skriker fra Kverrvilljuvet. Selve juvet er ett stykke opp langs elva fra Europavei 16. Det går merket sti langs elva og frem til Trollstugu, ei jettegryte i juvet.

Elven er vernet i henhold til Verneplan I for vassdrag. Det var ønske om å bygge ut elva fra grunneiere, og NVE gjorde vedtak om at utbyggingen ikke trengte konsesjonsbehandling, til tross for vernet. Dermed ble Hølera kraftverk bygget og satt i produksjon i 2013.

Referanser
Mæland, Eivor; Planlegger å bygge vasskraftverk i Hølera, Avisa Valdres (2009 1. august) side 4

Kategori:Begnavassdraget
Kategori:Elver i Sør-Aurdal